text: Kløgtig ugle på toppen af et højt bjerg bliver nyt vartegn
  06 december 2017 kl. 14.37
  Et seks meter højt kunstværk med titlen "Glasbjerget" blev onsdag afsløret foran Rødkilde Gymnasium i Vejle.
  Det er et gammel folkeeventyr, der fortæller om den fattige men begavede unge knægt, der vinder prinsessen og det halve kongerige, der er ideen bag den seks meter høje skulptur, der fremover kan opleves ved indkørslen til Rødkilde Gymnasium i Vejle.
  På toppen sidder Minervas ugle. Den symboliserer den visdom, som skolen gerne vil tilbyde de unge studerende.
  Glasbjergets form er en lysende krystal, som er skudt seks meter op ad jorden.
  Det er den københavnske billedkunstner Morten Stræde, der står bag værket, som han har arbejdet på i to et halvt år.
  Da Rødkilde Gymnasium i 2015 blev udvidet, blev der samtidig afsat penge til ny kunst, og det er de penge, der sammen med gaver til skolens 150 års jubilæum finansierer "Glasbjerget"
  Her fik skolen også 150.000 kroner fra Vejle Kommune til at realisere kunstprojektet.
  